Prioritering af asfaltarbejder i 2015 
Sagsfremstilling 
22.                 Prioritering af asfaltarbejder i 2015 - Åbent 
  
  
SAGENS INDHOLD 
Teknik og Kultur har udarbejdet forslag til prioritering af driftsmidler til vedligehold af asfaltbelægninger i 2015. 
Prioriteringen indstilles til godkendelse i Teknik- og Miljøudvalget. 
  
Rapporten ”Vedligeholdelse af asfaltbelægninger” udarbejdet af Vejdirektoratet i 2010 konkluderede, at [adresse] 
Kommune årligt skal bruge ca. 22 mio. kr. til belægningsvedligehold, hvis kommunen skal opretholde 
tilstandsniveauet for vejene og dermed bevare vejkapitalen.  
  
Det aktuelle tilstandsniveau for vejbelægninger i [adresse] vil blive belyst i forbindelse med den analyse af 
mulighederne for at gennemføre et funktionsudbud af vejbelægningen i [adresse], som Byrådet besluttede 
i Budget 2015-18. Et funktionsudbud er et udbud, hvor man indgår en aftale med en ekstern leverandør om anlæg og 
drift over en længere årrække – typisk 10-15 år. Analysen forventes fremlagt for Byrådet i forbindelse med budgettet 
for 2016. 
  
De seneste tre år er der anvendt nedenstående midler til asfaltbelægninger i [adresse]: 
· 20,3 mio. kr. i 2012 
· 24,6 mio. kr. i 2013 
· 19,2 mio. kr. i 2014. 
  
Der blev i 2014 fremrykket anlægsbevilling på 7 mio. kr. fra 2015 til slidlag og vedligehold af asfaltbelægninger. De 
7 mio. kr. er indeholdt i de 19,2 mio. kr. for 2014. 
  
I budget 2015 er der samlet set afsat 10,423 mio. kr. til asfaltbelægninger. Indenfor dette beløb afholdes også 
følgeomkostninger til blandt andet nymarkering, regulering af brønde og rabatter samt udbedring af slaghuller.  
  
Favrskov Kommune planlægger at nedklassificere en række offentlige veje til private veje. I den forbindelse skal der 
udarbejdes tilstandsrapporter og laves et større matrikulært arbejde. Der disponeres derfor 1 mio. kr. til dette 
arbejde. 
  
 
Teknik- og 
Miljøudvalget 
2. marts 2015 
Sagsnr. 710-2015-
8378 
Dok.nr. 710-2015-
40157 
Sagsbehandler 
DPCHHN 
  
Tidl. politisk behandling 
  
Forventet sagsgang 
TM-U 
Lovgrundlag 
Vejloven 
Favrskov Forsyning A/S har lavet kloakrenovering i Grundfør og planlægger projekter i Thorsø. Der afsættes midler i 
asfaltbudgettet til at lave asfaltarbejde, hvor det skønnes rationelt i projektsamarbejdet med Kloakforsyningen. 
  
Der var i 2014 et merforbrug til drift af asfaltbelægninger på 0,727 mio. kr., og Teknik og Kultur planlægger derfor 
arbejder for samlet 9,696 mio. kr. i 2015 jævnfør vedlagte projektliste og kort. 
  
Vejdirektoratet udfører hvert år hovedeftersyn af 1/3 af kommunens veje. Alle offentlige veje vurderes således efter 
en fast defineret skadespointmetode indenfor en treårig periode. Teknik og Kultur registrerer derudover løbende 
vejenes tilstande på baggrund af borgerhenvendelser og eget tilsyn. 
  
Teknik og Kultur udbyder slidlagsarbejderne i fagentreprise med licitation ultimo marts 2015. Asfaltudlægningen 
forventes gennemført i perioden maj til oktober 2015. 
  
VURDERING 
Teknik og Kultur har i prioriteringen af veje taget udgangspunkt i registreringer i kommunens 
vedligeholdelsessystem, Vejman.dk, vejklassificering og trafikbelastning. 
  
Prioriteringen er således en kombination af skadespoint fra Vejdirektoratets hovedeftersyn registreret i Vejman.dk 
samt egen registrering. Disse kriterier danner baggrund for den samlede vurdering og prioritering af 
belægningsarbejder i vedlagte vejliste. 
  
ØKONOMI 
Udgifter i 2015 på 9,696 mio. kr. til asfaltarbejderne afholdes inden for det afsatte budget i 2015 til drift af 
belægninger på samlet 10,423 mio. kr. Der var i 2014 et merforbrug på 0,727 mio. kr., der afholdes af det afsatte 
budget i 2015. 
  
INDDRAGELSE 
Der orienteres på kommunens hjemmeside, i trafikradioen og i lokalaviserne om de asfaltarbejder, der giver 
væsentlige gener for trafikanterne. 
  
Mille Andreasen koordineres med andre anlægs- og ledningsarbejder i [adresse]. I den forbindelse vil der 
blive afholdt koordinerende møde med ledningsejere medio april 2015. 
  
INDSTILLING 
Direktøren for Teknik og Kultur indstiller til Teknik- og Miljøudvalget: 
  
1.    At godkende den foreslåede prioritering af driftsmidler til vedligehold af asfaltbelægninger i 2015. 
  
BESLUTNING 
  
Bilag 
  
  
  
  
Teknik- og Miljøudvalget, 2. marts 2015: 
Fraværende: Richardt Steffensen 
  
Godkendt. 
Kort asfaltprojekter 2015 
710-2015-42531 
Vejliste asfaltprojekter 2015 
710-2015-53565 
